सविता का कहना था कि कई बार आईजी और एसपी से लेकर कलेक्टर तक के पास वो चक्कर लगा चुकी है लेकिन उनकी बातों को कोई नहीं सुन रहा. उन्होंने महिला आयोग के सामने भी धरना दिया लेकिन महिला आयोग ने यह कह कर कोई भी हस्तक्षेप करने से इंकार कर दिया था कि मामला न्यायालय में है और आयोग ऐसे मामलों में हस्तक्षेप नहीं करता. इधर इस मामले में दोनों आईजी पुलिस ने भी मामले से अनभिज्ञता जताई थी. इस मामले में महिला के पति अखिलेश खंडेलवाल का कहना था कि सविता से वे चार साल से अलग रह रहे हैं और उन दोनों का 2015 में ही तलाक हो चुका है.